**קידוש לט"ו בשבט** / יעקב מעוז

**בִּרְשׁוּת  אֵל - חַי, שׁוֹכֵן מְרוֹמִים,**

**הַמּוֹצִיא מִן הָאָרֶץ פֵּרוֹת נְעִימִים.**

**וּבִרְשׁוּת מוֹרוֹתַי וְרַבּוֹתַי הַמְּסוּבִּים,**

**הָעוֹשִׂים יוֹם חַג לָאִילָנוֹת  הַטּוֹבִים.**

**נִישָּׂא   כּוֹס בְּרָכָה  בְּרוֹן  וּבְשִׁירִים,**

**וּנְקַדֵּשׁ בְּשִׂמְחָה אֶת מוֹעֵד הַנִּירִים.**

**בָּרוּךְ יִשְׂרָאֵל העָמֵל בַּשָׂדוֹת וּבַּגַּנִּים,**

**וּבְרוּכָה  לוֹ  אֶרֶץ  שִׁבְעַת - הַמִּינִים.**

**לְחַיִּים  נִּשְׁתֶּה  זְקֵנִים  טַף וְנָשִׁים,**

**לְאַהֲבָה, לְשָׁלוֹם וּלְטוּב הַמַּעֲשִׂים.**

**הַמְמַלֵּא  אֲסָמֵינוּ בָּר  וִיְקָבֵנוּ זָנִים,**

**יִתְבָּרֵךְ אֵל-חַי, בּוֹרֵא פְּרִי הַגְּפָנִים.**